**ผลการดำเนินงานตามนโยบายเร่งด่วน**

**เพื่อร่วมขับเคลื่อนยุทธศาสตร์การพัฒนาประเทศ**

**ยุทธศาสตร์ที่ 1 ยุทธศาสตร์ด้านความมั่นคง**

1. เสริมสร้างความจงรักภักดีต่อสถาบันหลักของชาติพร้อมทั้งน้อมนำและเผยแพร่ศาสตร์พระราชา หลักปรัชญาของเศรษฐกิจพอเพียง รวมถึงแนวทางพระราชดำริ

 1.1 เสริมสร้างความจงรักภักดีต่อสถาบันหลักของชาติ

 1) กิจกรรมเข้าแถวเคารพธงชาติ

 กศน. อำเภอเมืองยโสธร กำหนดให้บุคลากรทุกระดับ แต่งกายด้วยเครื่องแบบสีกากีคอพับ ร่วมเข้าแถวเคารพธงชาติในทุกวันจันทร์ของสัปดาห์ เวลา 08:00 น. บริเวณหน้าเสาธง สำนักงาน กศน. จังหวัดยโสธร เพื่อแสดงออกถึงความจงรักภักดีต่อสถาบันชาติ ศาสนา และพระมหากษัตริย์ เป็นแบบอย่างที่ดีต่อนักศึกษาประชาชนในพื้นที่

 2) จัดและร่วมจัดกิจกรรมวันสำคัญของสถาบันพระมหากษัตริย์และพระบรมวงศานุวงศ์ ดังนี้

 2.1) 2 เมษายน วันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

 2.2) 25 เมษายน วันคล้ายวันสวรรคตสมเด็จพระนเรศวรมหาราช ร่วมรำลึกถึงพระมหากรุณาธิคุณ แห่งองค์สมเด็จพระนเรศวรมหาราช ผู้ทรงกอบกู้อิสรภาพของไทย

 2.3) 3 มิถุนายน วันคล้ายวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี

 2.4) 28 กรกฎาคม วันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว

 2.5) 12 สิงหาคม เป็นวันคล้ายวันพระราชสมภพของ สมเด็จพระนางเจ้าสิริกิติ์ พระบรมราชินินาถ ในรัชกาลที่ 9 หรือแม่ของแผ่นดิน และยังถือเป็น “วันแม่แห่งชาติ”

 2.6) 13 ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพล อดุลยเดชมหาราช บรมนาถบพิตร

 2.7) 18 ตุลาคม น้อมรำลึกเนื่องในโอกาสวันพระราชสมภพพระบาทสมเด็จพระจอมเกล้าเจ้าอยู่หัว พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว

 2.8) 23 ตุลาคม วันปิยมหาราช เป็นวันสวรรคต ของพระบาทสมเด็จพระจุลจอมเกล้าเจ้าอยู่หัว รัชกาลที่ 5

 2.9) 14 พฤศจิกายน “วันพระบิดาแห่งฝนหลวง" เป็นโครงการที่เกิดขึ้นจากพระราชดำริส่วนพระองค์ใน "พระบาทสมเด็จพระบรมชนกาธิเบศร มหาภูมิพลอดุลยเดชมหาราช" เพื่อสร้างฝนเทียมสำหรับบรรเทาปัญหาความแห้งแล้งขาดแคลนน้ำในการเกษตร

 1.2 เผยแพร่ศาสตร์พระราชา หลักปรัชญาของเศรษฐกิจพอเพียง รวมถึงแนวทางพระราชดำริ

 1) จัดมุมนิทรรศการให้ความรู้ในศูนย์การเรียนชุมชน ทั้ง 18 ตำบล ในพื้นที่อำเภอเมืองยโสธร เพื่อเผยแพร่องค์ความรู้แก่นักศึกษาและประชาชนในเขตบริการ ประกอบด้วย

 ⦁ ศาสตร์พระราชา หลักการทรงงานในหลวงรัชกาลที่ 9

 ⦁ หลักปรัชญาของเศรษฐกิจพอเพียง

 ⦁ เกษตรทฤษฎีใหม่

 2) จัดกระบวนการเรียนรู้โดยใช้หลักสูตรการศึกษาต่อเนื่อง “การจัดการศึกษาตามหลักปรัชญาของเศรษฐกิจพอเพียง” ให้กับกลุ่มเป้าหมายทั้ง 18 ตำบล ในพื้นที่อำเภอเมืองยโสธร

2. เสริมสร้างความรู้ความเข้าใจ และการมีส่วนร่วมอย่างถูกต้องกับการปกครองระบอบประชาธิปไตยอันมีพระมหากษัตริย์ทรงเป็นประมุข ในบริบทของไทย มีความเป็นพลเมืองดี ยอมรับและเคารพความหลากหลายทางความคิดและอุดมการณ์

 2.1 ทำข้อตกลงความร่วมมือกับเครือข่าย สำนักงานคณะกรรมการการเลือกตั้งประจำจังหวัดยโสธร ในการ

 1) ฝึกอบรม ให้ความรู้การมีส่วนร่วมอย่างถูกต้องกับการปกครองระบอบประชาธิปไตยอันมีพระมหากษัตริย์ทรงเป็นประมุข ในบริบทของไทย มีความเป็นพลเมืองดี ยอมรับและเคารพความหลากหลายทางความคิดและอุดมการณ์

 2) ประกาศจัดตั้ง “หมู่บ้านไม่ซื้อสิทธิ ขายเสียง” ทั้ง 18 ตำบล ในพื้นที่อำเภอเมืองยโสธร

 3) คัดเลือกผู้นำชุมชน ผู้แทนชุมชน ร่วมเป็นคณะกรรมการประจำหน่วยเลือกตั้ง

 2.2 จัดมุมนิทรรศการให้ความรู้ในศูนย์การเรียนชุมชน เรื่องการปกครองระบอบประชาธิปไตยอันมีพระมหากษัตริย์ทรงเป็นประมุข และการเลือกตั้ง

3. ส่งเสริมและสนับสนุนการจัดการศึกษาเพื่อป้องกันและแก้ไขปัญหาภัยคุกคามในรูปแบบใหม่ ทั้งยาเสพติด การค้ามนุษย์ ภัยจากไซเบอร์ ภัยพิบัติจากธรรมชาติ โรคอุบัติใหม่ ฯลฯ

 3.1 จัดกระบวนการเรียนรู้โดยใช้หลักสูตรการศึกษาต่อเนื่อง “ทักษะชีวิตในการป้องกันและแก้ไขปัญหายาเสพติด” ให้กับประชาชนกลุ่มเป้าหมายในพื้นที่ ทั้ง 18 ตำบล

 3.2 จัดบริการสื่อให้ความรู้เรื่องโรคระบาดใหม่ โควิด 19 (COVID-19) และฝึกบรมการทำหน้ากากผ้าอนามัย เจลแอลกอฮอล์ล้างมือ เพื่อป้องกันการระบาดโควิด 19 ให้กับประชาชนกลุ่มเป้าหมายในพื้นที่ ทั้ง 18 ตำบล

**ยุทธศาสตร์ที่ 2 ยุทธศาสตร์ด้านการสร้างความสามารถในการแข่งขัน**

พัฒนาและส่งเสริมประชาชนเพื่อต่อยอดการผลิตและจำหน่ายสินค้าและผลิตภัณฑ์ กศน. ออนไลน์พร้อมทั้งประสานความร่วมมือกับภาคเอกชนในการเพิ่มช่องทางการจำหน่ายสินค้าและผลิตภัณฑ์ให้กว้างขวางยิ่งขึ้น

 3.1 จัดมุมนิทรรศการให้ความรู้ในศูนย์การเรียนชุมชน ในรูปแบบ “ศูนย์ดิจิทัลชุมชน” ประสานความร่วมมือกับเครือข่าย TOT ให้บริการอินเทอร์เน็ตชุมชน (อินเทอร์เน็ตประชารัฐ) เพื่อการสื่อสาร การสืบค้นข้อมูล และการเรียนรู้ผ่านระบบเครือข่าย

3.2 ฝึกอบรมการใช้สื่อสังคมอย่างปลอดภัย และการซื้อ – ขายสินค้าบนระบบเครือข่าย ผ่านแอพพลิเคชั่น เฟสบุ๊ค (Facebook) ไลน์ (Line) เป็นต้น ให้กับประชาชนกลุ่มเป้าหมายในพื้นที่ ทั้ง 18 ตำบล

3.3 เผยแพร่สินค้าท้องถิ่นจากกลุ่มแม่บ้านเครือข่าย กศน. อำเภอเมืองยโสธร ผ่านศูนย์ OOCC ยโสธร บนเว็บไซต์ https://www.krubanlu.com/ooccyasothon และ fan page กศน. ตำบล ทั้ง 18 ตำบล